Aleksandr Lukashenko Ukraina orqali tonnalab qurol olib o‘tgan terrorchilar qo‘lga olinganini ma’lum qildi

Belarus prezidenti Aleksandr Lukashenko Ukraina hududi orqali tonnalab qurol olib o‘tgan terrorchilar guruhi qo‘lga olinganini ma’lum qildi. Bu haqda uning matbuot xizmatiga tayanib, “Korrespondent.net” xabar berdi.

Lukashenkoning qayd etishicha, Belarus maxsus xizmatlari Nikolay Avtuxanovichning “terrorchilik guruhini” qo‘lga olgan. Prezidentning so‘zlariga ko‘ra, ular butun Belarus bo‘ylab teraktlar tayyorlagan.
“Yaqinda biz Avtuxovichning guruhini qo‘lga oldik. Yaramaslar. Hozir biz ularning barcha kanallarini aniqladik. Ular Ukraina orqali tonnalab qurol tashigan. Butun mamlakat bo‘ylab teraktlar tayyorlagan va ularni amalga oshirishni boshlagan”, — deya ma’lum qilgan Lukashenko.
Uning ta’kidlashicha, bu kabi noqonuniy harakatlarning oldini olish qat’iy nazoratda turadi.